Source: https://zsfiskk.edupage.org/a/rada-skoly
Timestamp: 2020-07-05 13:13:33+00:00
Document Index: 8460298

Matched Legal Cases: ['§ 9', '§ 24', '§ 25', '§ 3', '§ 5', '§ 1', 'čl. 7', '§ 10']

Rada školy | Základná škola, Dr. Daniela Fischera 2, Kežmarok
pri Základnej škole, Dr. Daniela Fischera 2, Kežmarok
V súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a v súlade s ustanovením § 9 ods. 1 Vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, sa vydáva tento Štatút Rady školy pri Základnej škole, Dr. Daniela Fischera 2, Kežmarok.
1. Rada školy sa ustanovuje pri Základnej škole, Dr. Daniela Fischera 2, Kežmarok.
Pôsobnosť a poslanie RŠ
Rada školy je ustanovená podľa § 24 a § 25 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.
RŠ plní kontrolnú funkciu voči riaditeľstvu základnej školy.
predkladá návrh na odvolanie riaditeľa školy alebo sa vyjadruje k návrhu na odvolanie riaditeľa školy podľa § 3 ods. 8 písm. b) a c) zákona č. 596/2003 Z. z.
návrh na odvolanie riaditeľa predkladá vždy s odôvodnením,
vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v § 5 ods. 7 zákona č. 596/2003 Z. z. najmä
k návrhu na úpravu v učebných plánoch a v skladbe vyučovaných voliteľných a nepovinných predmetov,
k informáciám o pedagogicko-organizačnom a materiálnom zabezpečení, výchovno-vzdelávacieho procesu,
k správe o výchovno-vzdelávacích výsledkoch a podmienkach školy,
vopred určí spôsob voľby, stanoví pravidlá a kritéria výberu
posúdi predložené podklady jednotlivých uchádzačov a tajným hlasovaním určí víťaza výberového konania, na platné uznesenie vo veci vymenovania alebo odvolania riaditeľa je potrebný nadpolovičný počet hlasov všetkých jej členov,
zápisnicu z výberového konania na obsadenie funkcie riaditeľa s prílohami. (Vyhlásenie o mlčanlivosti, prezenčné listiny členov výberovej komisie a delegovaných zástupcov, prezenčná listina uchádzačov, zápisnica z otvárania obálok, uznesenie zo zasadnutia rady školy).
Zloženie RŠ a spôsob voľby členov
Rada školy sa skladá z nasledujúcich členov, volených tajným hlasovaním, príp. delegovaných:
dvoch zástupcov pedagogických zamestnancov,
jedného zástupcu nepedagogických zamestnancov,
štyroch zástupcov delegovaných zriaďovateľom.
Členom rady nemôže byť riaditeľ ani zástupca školského zariadenia.
1. Voľba zástupcov rodičov do rady školy sa uskutočňuje tajným hlasovaním rodičov žiakov
2. Voľba zástupcov pedagogických zamestnancov do rady školy sa uskutočňuje tajným
hlasovaním pedagogických zamestnancov školy.
3. Voľba zástupcov nepedagogických zamestnancov do rady školy sa uskutočňuje tajným
hlasovaním nepedagogických zamestnancov školy.
Spôsob voľby členov rady školy je v súlade s § 1 vyhlášky č. 291/2004 Z. z.
ak zástupca pedagogických alebo nepedagogických zamestnancov školy prestane byť zamestnancom školy,
odvolaním zvoleného člena rady voličmi, ktorí ho do rady školy zvolili.,
odvolaním, ak bol člen rady školy právoplatne odsúdený za úmyselne spáchaný trestný čin, alebo ak si neplní povinnosti vyplývajúce z členstva v rade školy,
V prípade zániku členstva pred uplynutím funkčného obdobia rady školy je predseda povinný do 30 dní iniciovať doplnenie náhradného člena.
Doplnenie členov rady školy.
Ak v priebehu funkčného obdobia nastane situácia, že je potrebné doplniť člena do rady
školy, bude nasledovné:
rodičia: doplní sa o rodiča, ktorý nasleduje podľa počtu hlasov, získaných vo voľbách
zamestnanci školy: postupovať ako u rodičov
delegovaný zástupca: požiadať zriaďovateľa o delegovanie nového člena.
Novozvolená rada školy na svojom prvom zasadnutí zvolí zo svojich členov predsedu rady školy a podpredsedu rady školy.
Predsedu rady školy volia a odvolávajú členovia rady školy nadpolovičnou väčšinou hlasov všetkých členov rady školy tajne.
Podpredsedu rady školy volia a odvolávajú členovia rady školy nadpolovičnou väčšinou hlasov prítomných členov rady školy verejne.
Predsedu a podpredsedu rady školy môže odvolať rada ak:
sám o to požiada radu školy,
Rada školy je uznášaniaschopná ak je na jej zasadnutí prítomná nadpolovičná väčšina jej členov .
Na platné uznesenie rady školy je potrebný nadpolovičný počet hlasov prítomných členov rady školy.
Rada školy sa schádza podľa potreby, najmenej 2 krát počas školského roka podľa plánu zasadnutí.
Rada školy prizýva na výberové konanie na vymenovanie riaditeľa zástupcu štátnej školskej inšpekcie a zástupcu krajského školského úradu. Prizvaní zástupcovia majú hlas riadny.
Predseda rady školy informuje riaditeľa školy o pláne zasadnutí a výsledkoch zasadnutí písomnou formou.
Zmeny v štatúte rady školy je možné vykonať formou písomného dodatku na odsúhlasenie ktorého je potrebná dvojtretinová väčšina hlasov všetkých členov rady školy.
V prípade potreby predseda RŠ zvoláva mimoriadne zasadnutie RŠ.
predkladať na rokovanie rady školy vlastné námety a materiály.
Člen rady školy je povinný zúčastňovať sa zasadnutí rady školy. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinnosti člena rady podľa jej štatútu.
Člen rady školy je povinný zabezpečiť ochranu údajov chránených všeobecne záväznými právnymi predpismi.
Práva a povinnosti predsedu a podpredsedu rady školy
Predseda rady školy predloží na najbližšom zasadaní po svojom zvolení návrh štatútu rady školy na schválenie.
Uznesenie rady školy alebo štatút, môže obmedziť právo predsedu rady školy konať v jej mene. Toto obmedzenie však nie je účinné voči tretím osobám, ak tieto osoby o tejto skutočnosti nevedeli alebo nemohli vedieť.
V prípade, že člen rady školy si neplní svoje práva a povinnosti v zmysle čl. 7 ods. 2 tohto štatútu, predseda rady školy písomne upozorní zriaďovateľa školy prostredníctvom riaditeľa školy na porušovanie predmetného článku tohto štatútu jednotlivým členom rady školy, aby orgán, ktorý ho nominoval prehodnotil jeho členstvo v rade školy.
Podpredseda rady školy zastupuje predsedu v čase neprítomnosti v rozsahu práv a povinností predsedu rady školy.
Podpredseda rady školy zastupuje predsedu v rozsahu jeho práv a povinností v čase pozastavenie členstva predsedovi rady školy z dôvodu jeho kandidatúry na funkciu riaditeľa školy, pri ktorej sa rada školy zriadila.
Podpredseda rady školy vyhotovuje zápisnice zo zasadnutí rady školy.
Predseda rady školy informuje riaditeľa školy o pláne zasadnutí na príslušný školský rok.
Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme a v požadovanom množstve. Na žiadosť rady školy je riaditeľ školy povinný podať informáciu či vysvetlenie osobne na zasadnutí rady školy.
Návrh na vymenovanie riaditeľa podáva rada školy na základe výberového konania zriaďovateľovi školy najneskôr do dvoch mesiacov od jeho vyhlásenia výberového konania.
1. Rada školy zabezpečuje svoju činnosť v súlade s § 10 Vyhlášky Ministerstva školstva SR
č. 291/2004 Z. z., ktorou sa určujú podrobnosti o spôsobe ustanovenia orgánov školskej
samosprávy, o ich zložení, o ich organizačnom a finančnom zabezpečení.
2. Rada školy nemá vlastný majetok.
Tento štatút Rady školy pri ZŠ, Dr. Daniela Fischera 2, Kežmarok bol prerokovaný a schválený na zasadnutí rady školy dňa 23. 05. 2012 a mení predchádzajúci štatút rady školy zo dňa 02. 06. 2009 na základe účinnosti zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a na základe účinnosti novelizácie zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Účinnosť nadobúda dňom schválenia v rade školy.
V Kežmarku 23. 05. 2012 ..............................................